II. Xaputapaktsin lakgsupulataman natakgalhikan, tachixkuwit xalimapakgsín chuna akpuxku xatakgalhit la wan xa litapakgsit.
Xla Putapakgsin lakgtsu pulatamat natakgalhi xaxlakgchàn xlakata xaktsunakanajlay, la talakaskin litapakgsit nak xalimakanajlitpumapakgsin nemá namakamastay xapuxkutlawantapakgsit xa lak pulatamanin, xa lipokgtúm xamakgtakgalhnanin xa kachikínin chu xa mapakgsinanin, xla xlitapakgsitkán lakgxpulanitapakgsit chu xalilakaxlantatilhat lakgpulhkawilin xaakxilhkán xliwak nakxpulakni xtapakgtatapakgsit nemá xla nalikaxtlawa lakgpulhkawilin kakapulhuwa putapakgsin lakgtsu pulataman, talakkaxtlaway xalimakanajlit, lan la natlawa, xalakgchani chu limakgtayan kakapulhuwa xa lakchanat chu kanajlá xalimastukut xalakchixkuwin chu xa litachikinin.|Xa xlilakchat xa litapakgsinin nemá wan xatapaktum nemá xapulh ja'é na wan ninlá nalay:|a) Xla xalichipaxni putum xa xla lakpulhkawilin Kakapulhuwa xaputapakgsin lakgtsupulataman chu xa litlawa xalakgpulhkawilin nikù napaktanu nikunla namanukan xanitamatlanit, chu xamakgantaxtuninanin xlakata nalikaxtlawayxakataklhuwit nak xa akgpulhkawilin chu xakachatunu xa xla xamakilhwakga xa likilhtsukut likxtum, xamakgpuntuminá xatakgaxmatnin chu takanajlat.|b) Nak xa takglhuwit nikuma natalakaskín xakxtumtapuwan xa xla akgtúy xlipulaktutu xa limakgtayananin xa xla PutapakgsininalakgtsuPulataman xlakata namakamastá xalimatlanit nemá nalakgalhi xa litakgalhit xapumapakgsin usu xa natlawakgoyan xa katatalakaxlan namá xla ni limakuani xapumapakgsin la xaliuka ixkilhtamaku akxni xmapakgsiná.|c) Xa xmapakgsin xla xlitlaway liputum xlakata xalitlaway xa katatalakaxlay nemá wan xla litapitsin III chu IV xla ja'é likatsin, la xla xaliakgtúy putaktum xa xla litapitsin VII xa lak likatsin 116 xa xlá ja'é limapakgsin.|d) La xtlawa chu xa maklakaskinka para xlakata xalankga mapakgsiná xla pulataman tlan anlikitayani usu na tanukan nak limaktayan Xaputapakgsin laktsupulatamat akxni, xapukaxtlawakàn tapaksin pulataman natawan pala akgtúm Putapakgsì laksu pulataman nemà likitayá ni xmátlanikan sa ́kuay; wa chu, talakaskin naskiní xla Pumapaksin nemà ixlakchaní talákaskin xla aktuy xla limaktutu na xakata pulhkay chu nawan tlan.|e) Xa limalaknut litlawayan nak namá ni ixlakchan katayanì.|Xla Xpukaxtlawakantapaksit xapulatamanín nama kamastá xalimapaksin aná na wankan ninlá natalikaxlá xa taklhuwit nemà ixkgalhí kátunu Putapaksinlaktsu- pulatamatní chu xa Mapaksíná xa Pulatamat usu nak xlakan nemá ixtlawanit nemà wan xa aktsu litapitsin.